**Fragments nu Egitys Kancānis stuostu gruomotys “Syltuo mola” (2018, Latgolys Studentu centrs)**

**Diktata video** <https://www.youtube.com/watch?v=RARGPN2CPwY&feature=youtu.be&fbclid=IwAR1R2JjkQxV1bVzPAxXEJqX2yP1rK7Io42hpFvtYm8oLF4WP47Ug51oxu-U>

**Eisuo saite**: <http://ejuz.lv/diktats2019video>

*Teksts sastateits, īvārojūt Vaļsts volūdys centra 2007. godā apstyprynuotūs Latgalīšu raksteibys nūsacejumus, pīļaunama divskaņa “uo” apzeimuošona ari ar “ō”.*

**Diktats.**

Laižūt plūstu iudinī, tys bišku īgrymst, bet iz iudiņa turīs. Aņds brauks pyrmais! Īstumam jū leicī. Jau ruodīs, ka boltuo bura ir pavysam tyvai pi sagrybātūs vyzbuleišu, kod plūsts ūmai nūstuoj i vairs ni nu vītys. Aivars bļaun, lai Aņds jam paleigā airi. Aņds ruoda tukšys rūkys. Asam aizmiersuši jam īdūt tū leidza! I vyspuor airēt tukšom rūkom nav tik vīgli, kai ruodīs tim, kurī stuov krostā i tik bļaun.

“Palīc, kur esi! Mes tevi ratavuosim,” klīdz Aivars.

Jis izsādynoj mani iz leluos kamerys, īdūd rūkā divejus mītus, ar švunku īstum kameru nu krosta i pats izlāc iz juos nu ūtrys pusis. Kamera sasašyupoj, nūsmird piec gumejis, i kuojis dzolda pagaidom vēļ soltais pavasara iudiņs.

Materials sagataveits ar Latvejis Radeja i bīdreibys “Latgolys Studentu centrs” atbolstu projekta “Mozuoklītuotuos volūdys, leluos īspiejis. Sadarbeiba pietnīceibā, kūpīnu īsaisteišona i inovativi vuiceišonuos reiki – COLING” (projekta leigums Nr. 778384) ītvorūs.